Mann kritisk skadet i utforkjøring i Ålesund
- Mannen satt fastklemt i bilen etter ulykken. Det tok nesten 50 minutter å få ham løs. Sykehuset opplyser at tilstanden hans er kritisk, forteller operasjonsleder Leif Arne Valderhaug i Sunnmøre politidistrikt til NTB. Mannen ble først sendt til sykehus i Ålesund, men ble senere på dagen sendt med luftambulanse til St. Olavs hospital i Trondheim. Politiet tror bilen har hatt stor fart før ulykken, som de fikk melding om klokken 5.02 lørdag morgen.
En mannlig bilfører i 20-årene er kritisk skadd etter at han kjørte inn i en lyktestolpe i Ålesund sentrum tidlig lørdag morgen.